**Oskari Salminen** (s. 22. syyskuuta 1999 Kotka) on suomalainen jääkiekkomaalivahti, joka pelaa NHL-seura Winnipeg Jetsin organisaatiossa. Hän pelaa pääasiassa AHL-joukkue Manitoba Moosessa.

Ura
---

Salminen on Kotkan Titaanien kasvatti. Hän puki kaudella 2016–2017 seuran miesten joukkueen paidan kolmeen Suomi-sarjan otteluun, mutta Salminen ei kuitenkaan saanut peliaikaa. Hän pelasi kauden aikana myös yhden ottelun lainalla KooKoon A-nuorissa, jonne Salminen siirtyi seuraavaksi kaudeksi 2017–2018. Hän toimi joukkueen selkeänä ykkösmaalivahtina, mutta Salminen vahvisti kevätkaudella myös seuran B-nuoria. Hän puki kauden aikana myös 14 SM-liigaotteluun, kun Samu Perhonen kärsi loukkaantumisista, mutta Salminen ei kuitenkaan saanut vielä peliaikaa.

Joulukuussa 2017 Salminen teki KooKoon kanssa kevääseen 2020 asti ulottuvan SM-liigasopimuksen. Hän lähti kauteen 2018–2019 niin ikään joukkueen kolmosmaalivahtina ja A-nuorten ykkösmaalivahtina. Salminen debytoi miesten peleissä pelattuaan yhden Mestis-ottelun lainalla Kiekko-Vantaassa lokakuussa 2018, jolloin hän paikkasi Eetu Mäkiniemen loukkaantumista. Salminen debytoi KooKoon SM-liigajoukkueen maalinsuulla 12. joulukuuta 2018 vieraissa Oulun Kärppiä vastaan. Hän lähti otteluun Juha Järvenpään kakkosmaalivahtina Samu Perhosen oltua sivussa. Salminen vaihdettiin KooKoon maalille ottelun kolmanteen erään Kärppien johtaessa 5–0. Hän torjui erän aikana viisi kertaa ja päästi taakseen Mika Pyörälän tekemän ylivoimamaalin. KooKoo hävisi ottelun lopulta lukemin 6–1. Ensimmäisen liigaottelunsa aloittavana maalivahtina Salminen pelasi 4. tammikuuta 2019 vieraissa Tampereen Ilvestä vastaan, kun alun perin ykkösvahdiksi merkitty Juha Järvenpää loukkaantui yllättäen alkulämmittelyissä. Hän torjui KooKoon 3–4-jatkoaikavoittoon päättyneessä ottelussa 21 kertaa.

Kun Juha Järvenpään loukkaantuminen tammikuussa 2019 päätti hänen koko kauden 2018–2019, Salminen jatkoi KooKoon SM-liigajoukkueen maalivahtiosastolla, jonne myös Samu Perhonen kuntoutui tammikuussa. Perhonen kuitenkin loukkaantui uudelleen helmikuussa, jolloin Salminen nousi lopulta KooKoon pääasialliseksi vastuunkantajaksi. Hänen aisaparinaan kauden viimeisissä otteluissa toimi toinen A-juniori Kasper Lehikoinen. Salminen pelasi SM-liigassa kauden aikana kaikkiaan 16 runkosarjaottelua. Huhtikuussa 2019 hänen sopimustaan KooKoon kanssa jatkettiin vuodella kevääseen 2021 saakka. Toukokuussa seura lainasi Salmisen alustavasti koko kauden 2019–2020 kattavalla sopimuksella Mestis-joukkue Savonlinnan Pallokerhoon. 30. marraskuuta 2019 vieraissa Heinolan Peliittoja vastaan hän onnistui tekemään maalin viimeisteltyään SaPKolle 3–6-loppulukemat vastustajan tyhjään maaliin. Salminen valittiin Mestiksen tammikuun kuukauden kentälliseen. Hän jakoi varsin tasaisesti SaPKon torjuntavastuun Roope Urpolahden kanssa, mutta pelasi kuitenkin häntä enemmän otteluita. Salminen sai tililleen 27 runkosarja- ja kaksi Suomen Cupin ottelua.

Kauden 2020–2021 Salminen aloitti KooKoon toisena maalivahtina Victor Brattströmin aisaparina. Hän torjui SM-liigauransa ensimmäisen nollapelin 19. marraskuuta 2020 vieraissa Vaasan Sportia vastaan. Salminen torjui KooKoon 0–4-voittoon päättyneessä ottelussa 17 kertaa. Jussi Heikkinen valitsi hänet ottelun Alumnien tähtien ykköstähdeksi. Helmikuussa 2021 Salminen joutui viikoiksi sivuun loukkaantumisen vuoksi. Hän jäi alkukaudella pääasiassa kakkosmaalivahdiksi Brattströmille ja pelasi kauden aikana kaikkiaan 14 runkosarja- ja yhden playoff-ottelun torjuen kaksi nollapeliä. Kuntouduttuaan maaliskuun lopulla Salminen kuitenkin jakoi varsin tasaisesti torjuntavastuun varsin tasaisesti Brattströmin kanssa.

Salminen siirtyi kaudeksi 2021–2022 1+1-vuotisella sopimuksella Mikkelin Jukureihin. Hänet valittiin SM-liigan joulukuun kuukauden pelaajaksi. Salminen teki lopulta ison läpimurron SM-liigassa. Hän pelasi runkosarjassa 55 ottelua ja koko liigan maalivahdeista eniten yhteensä 3914.14 minuutillaan. Salminen torjui myös eniten voittoja (29) ja hän jakoi yhdeksällä nollapelillään SM-liigan nollapelitilaston kärkisijan Christian Heljangon kanssa, joka tosin pelasi Salmista kuusi ottelua vähemmän. Pudotuspeleissä hän pelasi viisi ottelua torjuen kaksi voittoa. Kolmannessa puolivälieräottelussa 31. maaliskuuta 2022 Salmisen entistä seuraa KooKoota vastaan hän torjui Jukureille nollapelin, kun joukkue voitti lukemin 1–0-voittomaalin. Salminen torjui ottelussa 16 kertaa. Voitto oli Jukureille kaikkien aikojen ensimmäinen SM-liigan pudotuspeleissä. Joukkue hävisi ottelusarjan lopulta kuitenkin seitsemännen ottelun jälkeen KooKoon voitettua sarjan voitoin 4–3. Salminen oli kauden päätteeksi kolmen parhaan ehdokkaan joukossa ehdolla SM-liigan parhaalle maalivahdille myönnettävän Urpo Ylönen -palkinnon voittajaksi, mutta hän sijoittui lopulta äänestyksessä kolmanneksi, kun palkinnon vei Tapparan Christian Heljanko.Tammikuussa 2022 Jukurit käytti Salmisen sopimuksessa olleen option ja teki vuoden mittaisen jatkosopimuksen hänen kanssaan.

Toukokuussa 2022 NHL-varaamaton Salminen teki kaksivuotisen tulokassopimuksen Winnipeg Jetsin kanssa. Hänen kausipalkkansa NHL:n puolella on 925 000 dollaria. Syksyn harjoitusleirin päätteeksi seura lähetti hänet AHL-joukkue Manitoba Mooseen.

Muuta
-----

Salmisen isoveli Markus pelaa puolustajana Kotkan Titaanien Suomi-sarjajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2016–2017 | KooKoo | A-SM | 1 | 0 | 1 | 0 | 58 | 4 | 0 | 4.11 | 85,7 | – | – | – | – | – | – | – | – |
| 2017–2018 | KooKoo | A-SM | 38 |  |  |  |  | 95 |  | 2.43 | 91,9 | 3 |  |  |  |  | 5 | 1.67 | 95,0 |
| 2018–2019 | KooKoo | A-SM | 17 |  |  |  |  | 50 |  |  | 91,3 | – | – | – | – | – | – | – | – |
|  | KooKoo | SM-liiga | 16 | 4 | 4 | 6 | 903 | 47 | 0 | 2.94 | 90,0 | – | – | – | – | – | – | – | – |
|  | Kiekko-Vantaa | Mestis | 1 | 0 | 1 | 0 | 12 | 3 | 0 | 3.00 | 72,7 | – | – | – | – | – | – | – | – |
| 2019–2020 | SaPKo | Mestis | 27 | 16 | 4 | 7 | 1721 | 81 | 2 | 2.82 | 89,8 | – | – | – | – | – | – | – | – |
| 2020–2021 | KooKoo | SM-liiga | 14 | 6 | 5 | 2 | 784 | 26 | 2 | 1.99 | 91,1 | 1 | 1 | 0 | 57 | 2 | 0 | 2.11 | 88,9 |
| 2021–2022 | Jukurit | SM-liiga | 55 | 29 | 14 | 11 | 3194 | 110 | 9 | 2.07 | 92,0 | 5 | 2 | 3 | 300 | 12 | 1 | 2.40 | 90,4 |

Lähteet
-------

* Oskari Salminen The Internet Hockey Databasessa (englanniksi)
* Oskari Salminen Eurohockey-sivustolla (englanniksi)
* Oskari Salminen *Elite Prospects*. Everysport Media Group AB.  (englanniksi)

### Viitteet

1. ↑  Kotkan Titaanit Twitterissä *twitter.com*.  12.12.2018. HK Titaanit ry. Viitattu 25.3.2019.
2. 1 2  Tilastot *liiga.fi*. Jääkiekon SM-liiga Oy. Viitattu 10.5.2021.
3. 1 2 3 4  Oskari Salminen *Elite Prospects*. Everysport Media Group AB.  (englanniksi)
4. ↑  Oskari Salminen *Leijonat.fi*. Suomen Jääkiekkoliitto – Finlands Ishockeyförbund ry. Viitattu 12.12.2018.
5. ↑  Oskari Salminen Eurohockey-sivustolla (englanniksi)
6. ↑  Miettinen, Miska: Mieluinen joululahja: Pudotuspelipaikasta vääntävä KooKoo rustasi hurjan läjän sopimuksia! *suomikiekko.com*.  23.12.2017. Nordic Sport Media. Viitattu 12.12.2018.
7. ↑  Kokoonpano Kokkolassa – Oskari Salminen debytoi Mestiksessä *kiekko-vantaa.fi*.  13.10.2018. Kiekko-Vantaa Hockey Oy. Viitattu 12.12.2018.
8. ↑  Otteluseuranta *liiga.fi*.  12.12.2017. Jääkiekon SM-liiga Oy. Viitattu 12.12.2018.
9. ↑  Seppä, Lassi: Ykkösvahti loukkaantui − kun pyykit jäivät Kouvolaan, veti Oskari Salminen Haatajan hikipaidan päälle ja voitti ensimmäisen Liiga-pelinsä *Jatkoaika.com*.  4.1.2019. Jatkoaika r.y. Viitattu 5.1.2019.
10. ↑  Otteluseuranta *liiga.fi*.  4.1.2019. Jääkiekon SM-liiga Oy. Viitattu 5.1.2019.
11. ↑  Ranta, Timo: Titaanikasvatti saa nyt vastuuta Liigassa — 19-vuotias Oskari Salminen nousi ykkösvaihtoehdoksi, kun KooKoon kokeneet maalivahdit loukkaantuivat *kouvolansanomat.fi*.  19.2.2019. Kaakon Viestintä Oy. Viitattu 25.3.2019.
12. ↑  KooKoo täydensi tulevan kauden maalivahtiosastonsa - Salminen jatkaa, Halonen lainalle Kouvolaan *Jatkoaika.com*.  29.4.2019. Jatkoaika r.y. Viitattu 29.4.2019.
13. ↑  Suhonen, Markus: SaPKo täydentyi kolmella pelaajalla − maalivahtiosastolle saapuu KooKoon Oskari Salminen *Jatkoaika.com*.  3.5.2019. Jatkoaika r.y. Viitattu 3.5.2019.
14. ↑  Suhonen, Markus: SaPKo-vahti Oskari Salminen onnistui harvinaislaatuisessa tempussa − sinetöi voitto-ottelun maalilla *Jatkoaika.com*.  30.11.2019. Jatkoaika r.y. Viitattu 2.12.2019.
15. ↑  Mestiksen tammikuun All Stars-kentällinen *mestis.fi*.  3.2.2020. Suomen Jääkiekkoliitto – Finlands Ishockeyförbund ry. Viitattu 6.2.2020.
16. ↑  Hanhikoski, Herkko: Sportille ei vieläkään kotivoittoa − Salmiselle ensimmäinen nollapeli *Jatkoaika.com*.  19.11.2020. Jatkoaika r.y. Viitattu 20.11.2020.
17. ↑  Otteluseuranta *liiga.fi*.  19.11.2020. Jääkiekon SM-liiga Oy. Viitattu 20.11.2020.
18. ↑  Joona Voutilainen täydentämään KooKoon maalivahtiosastoa *kookoo.fi*.  24.2.2021. KooKoo Hockey Oy.  Arkistoitu 25.2.2021. Viitattu 10.5.2021.
19. ↑  Liiga-kierros: Viimeisiä viedään, ja kuuden parhaan joukkoon pääsystä käydään kovaa kamppailua *Jatkoaika.com*.  10.4.2021. Jatkoaika r.y. Viitattu 10.5.2021.
20. ↑  Jukurit kiinnitti nuoret Salmisen ja Ignatjewin maalivahtiosastolleen *Jatkoaika.com*.  23.4.2021. Jatkoaika r.y. Viitattu 10.5.2021.
21. ↑  Seppänen, Antti: Oskari Salminen on Liigan joulukuun pelaaja *liiga.fi*.  4.1.2022. Jääkiekon SM-liiga Oy. Viitattu 5.1.2022.
22. ↑  Pelaajatilastot *old.liiga.fi*.  31.3.2022. Jääkiekon SM-liiga Oy. Viitattu 17.5.2022.
23. ↑  Tilastot *liiga.fi*.  31.3.2022. Jääkiekon SM-liiga Oy. Viitattu 17.5.2022.
24. ↑  Seppänen, Antti: Ylönen-palkinto 2022 – Tässä ehdokkaat Liiga-kauden parhaaksi maalivahdiksi *liiga.fi*.  30.5.2022. Jääkiekon SM-liiga Oy. Viitattu 29.6.2022.
25. ↑  Seppänen, Antti: Liiga palkitsi kauden 2021-22 parhaat Jääkiekkogaalassa – tässä kaikki voittajat *liiga.fi*.  10.6.2022. Jääkiekon SM-liiga Oy. Viitattu 17.6.2022.
26. ↑  Salminen ja Oden jatkavat Jukureissa myös ensi kaudella *jukurit.fi*.  21.1.2022. Jukurit HC Oy. Viitattu 21.1.2022.
27. ↑  Jets sign goaltender Oskari Salminen to a two-year, entry-level contract *nhl.com/jets*.  21.1.2022. WINNIPEG:  Winnipeg Jets. Viitattu 17.5.2022. (englanniksi)
28. ↑  Huttunen, Sasha: SM-liigassa loistaneen 22-vuotiaan suomalaisvahdin unelma toteutuu – sai NHL-sopimuksen! *is.fi*.  6.5.2022. Sanoma Media Finland Oy. Viitattu 7.5.2022.
29. ↑  Jets Announce Roster Moves *moosehockey.com*.  1.10.2022. True North Sports & Entertainment Limited. Viitattu 19.11.2022. (englanniksi)
30. ↑  Markus Salminen *Elite Prospects*. Everysport Media Group AB.  (englanniksi)